उर्दू मीडिया का मानना है कि बिहार के मुख्यमंत्री नीतीश कुमार का ये कहना कि ‘हमें किनारे करने वाले खुद ही किनारे हो जाएंगे’ वास्तव में राजद और भाजपा दोनों पर हमला है। लेकिन सीटों के बंटवारे के मामले में इंतजार करने की उनकी रणनीति बताती है कि एनडीए के दबाव में होने के बावजूद वे अंतिम समय में कोई चौंकाने वाला फैसला भी ले सकते हैं।‘रोजनामा राष्ट्रीय सहारा’ नई दिल्ली ने लिखा है, आम चुनाव जैसे-जैसे करीब आते जा रहे हैं, वैसे-वैसे एनडीए में शामिल पार्टियां एक तरह से बगावती तेवरों का प्रदर्शन कर रही हैं। एक तरफ जहां शिवसेना ने अकेले दम पर चुनाव लड़ने का फैसला किया है, तो दूसरी तरफ तेलुगू देशम पार्टी ने एनडीए से किनारा कर लिया है।